ন্যাং-রাল-ন্যি-মা-'ওদ-জের

ন্যাং-রাল-ন্যি-মা-'ওদ-জের (তিব্বতি: ཉང་རལ་ཉི་མ་འོད་ཟེར་, ওয়াইলি: nyang ral nyi ma 'od zer) (১১২৪-১১৯২) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। ন্যাং-রাল-ন্যি-মা-'ওদ-জেরের পিতার নাম ছিল ন্যাং-স্তোন-ছোস-ক্যি-'খোর-লো (ওয়াইলি: nyang ston chos kyi 'khor lo) এবং মাতার নাম ছিল পে-মা-ব্দে-ছেন-র্ত্সাল (ওয়াইলি: pe ma bde chen rtsal)। শৈশবে তার পিতা মাতা তাকে লোকচক্ষুর অন্তরালে গোপণে শিক্ষাদানের ব্যবস্থা করেন। তার পিতা তাকে হয়গ্রীব সম্বন্ধে শিক্ষাদা করেন। কৈশোরে পিতার মৃত্যুর পর তিনি তার জন্মস্থান ছেড়ে তিব্বতের বিভিন্ন স্থানে শিক্ষালাভের উদ্দেশ্যে বেড়িয়ে পড়েন। তিনি ছোস-ক্যি-গ্রাগ্স-পা (ওয়াইলি: chos kyi grags pa) এবং ছোস-ক্যি-র্দো-র্জে (ওয়াইলি: chos kyi rdo rje) নামক দুই পন্ডিতের নিকট র্ন্যিং-মা ধর্মসম্প্রদায়ের মায়াজালতন্ত্র ওঅতিযোগ যানের চিত্তবর্গ তত্ত্ব সম্বন্ধে অধ্যয়ন করেন। তিনি র্দ্জোং-পা (ওয়াইলি: rdzong pa) নামক লামার নিকট ছেদ সাধনা সম্বন্ধে এবং 'ছুস-পা-দার-স্তোন-পা (ওয়াইলি: 'chus pa dar ston pa), মাল-কা-বা-চান-পা (ওয়াইলি: mal ka ba can pa) ও স্ম্যোন-পা-দোন-ল্দান (ওয়াইলি: smyon pa don ldan) নামক তিন ভিক্ষুর নিকট ঝি-ব্যেদ (ওয়াইলি: zhi byed) তত্ত্ব সম্বন্ধে শিক্ষালাভ করেন। তার অন্যান্য উল্লেখযোগ্য শিক্ষক ছিলেন গ্রুব-থোব-দ্ঙ্গোস-গ্রুব (ওয়াইলি: grub thob dngos grub) নামক গ্তের-স্তোন। ন্যাং-রাল-ন্যি-মা-'ওদ-জের শিক্ষালাভের পরে স্ম্রা-বো-ল্চোগ্স (ওয়াইলি: smra bo lcogs) নামক এক দুর্গম স্থানে একটি মঠ নির্মাণ করেন। এই সময় তিনি ব্রাক-স্রিন-মো-স্বার-র্জে (ওয়াইলি: brak srin mo sbar rje) নামক নিকটবর্তী একটি স্থানে থুগ্স-র্জে-ছেন-পো (ওয়াইলি: thugs rje chen po), ম্খা'-'গ্রো-গ্সাং-বা (ওয়াইলি: mkha' 'gro gsang ba), ব্লা-মা-রিগ-দ্জিন (ওয়াইলি: bla ma rig 'dzin) প্রভৃতি বেশ কিছু লুক্কায়িত প্রাচীন গ্রন্থ আবিষ্কার করেন। এছাড়া তিনি তিব্বত সম্রাট স্রোং-ব্ত্সন-স্গাম-পো দ্বারা নিরররমিত 'খো-'থিং (ওয়াইলি: 'kho 'thing) মন্দিরে অবস্থিত বৈরোচনের একটি বিশালাকার মূর্তির ভেতর থেকে ব্কা'-ব্র্গ্যাদ-ব্দে-গ্শেগ্স-'দুস-পা (ওয়াইলি: bka' brgyad bde gshegs 'dus pa) নামক একটি গ্রন্থ আবিষ্কার করেন। তার সর্বাপেক্ষা উল্লেখযোগ্য আবিষ্কার হল ব্কা'-থাং-জাংস-গ্লিং-মা (ওয়াইলি: bka' thang zangs gling ma) নামক পদ্মসম্ভবের পূর্ণাঙ্গ জীবনী। এই গ্রন্থের ওপর নির্ভর করে তিনি ছোস-'ব্যুং-মে-তোগ-স্ন্যিং-পো-স্ব্রাং-র্ত্সি'ই-ব্চুদ (ওয়াইলি: chos 'byung me tog snying po sbrang rtsi'i bcud) নামক বৌদ্ধধর্মের ইতিহাসের ওপর একটি গ্রন্থ রচনা করেন। তার উল্লেখযোগ্য শিষ্য ছিলেন নাম-ম্খা'-দ্পাল (ওয়াইলি: nam mkha' dpal) এবং নাম-ম্খা'-'ওদ-জের (ওয়াইলি: nam mkha' 'od zer) নামক তার দুই পুত্র, ন্যাং-স্তোন-গ্রাগ্স-পা-র্গ্যাল-ম্ত্শান (ওয়াইলি: nyang ston grags pa rgyal mtshan), ঝিগ-পো-ব্দুদ-র্ত্সি (ওয়াইলি: zhig po bdud rtsi), র্জে-স্মোন-'ওন-পা (ওয়াইলি: rje smon 'on pa), মি-ব্স্ক্যোদ-র্দো-র্জে (ওয়াইলি: mi bskyod rdo rje) প্রভৃতি। Hirshberg, Daniel (2013-04)। "Nyangrel Nyima Ozer"। The Treasury of Lives: Biographies of Himalayan Religious Masters। সংগ্রহের তারিখ 2014-02-16।  এখানে তারিখের মান পরীক্ষা করুন: |তারিখ= (সাহায্য) Daniel A. Hirshberg. 2012. Delivering the Lotus-Born: Historiography in the Tibetan Renaissance. Doctoral dissertation at Harvard University. Dudjom Rinpoche. 1991. The Nyingma School of Tibetan Buddhism, trans. Gyurme Dorje. Boston: Wisdom Publications. David Germano. 2005. "The Funerary Transformation of the Great Perfection (Rdzogs chen)." Journal of the International Association of Tibetan Studies, vol. 1, pp. 1–54.